
PASVALIO RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL FIZINIŲ ASMENŲ LANKYMOSI APRIBOJIMO PASVALIO R. SAV., JONIŠKĖLIO APYL. SEN., PAMAŽUPIŲ K. ESANČIOJE MIŠKO ŽEMĖJE

2021 m. birželio 1 d. Nr. DV-332
Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos miškų įstatymo 8 straipsnio 2 dalimi, Laukinių gyvūnų naudojimo taisyklių, patvirtintų Lietuvos Respublikos aplinkos ministro ir Valstybinės maisto ir veterinarijos tarnybos direktoriaus 2011 m. birželio 30 d. įsakymu Nr. D1-533/B1-310 „Dėl Laukinių gyvūnų naudojimo taisyklių patvirtinimo“ (su visais aktualiais pakeitimais), 13 ir 26 punktais, Lankymosi miške taisyklių, patvirtintų Lietuvos Respublikos aplinkos ministro 2013 m. lapkričio 15 d. įsakymu Nr. D1-849 „Dėl Lankymosi miške taisyklių patvirtinimo“ (su visais aktualiais pakeitimais), 8 ir 9 punktais, atsižvelgdamas į privataus miško savininko 2021 m. gegužės 24 d. prašymą (gavimo žyma Nr. ARS-J-608): 
1. A p r i b o j u fizinių asmenų lankymąsi privačių žemės sklypų (unikalus Nr. 4400-2610-6832, kadastrinis Nr. 6737/0007:32 Nakiškių k. v., 0,5858 ha; unikalus Nr.4400-2613-4405, kadastrinis Nr. 6737/0007:33, Nakiškių k.v., 0,3189 ha; unikalus Nr.4400-2640-0757, kadastrinis Nr. 6737/0007:34 Nakiškių k. v., 0,3850 ha) miško plotuose, esančiuose Pasvalio r. sav., Joniškėlio apyl. sen., Pamažupių k., nepažeidžiant trečiųjų asmenų nuosavybės bei teisės naudotis sklypams nustatytais servitutais, taip pat nesudarant kliūčių eismui, laukiniams gyvūnams laikyti aptvaruose. Apribojimas galioja iki 2026 m. birželio 1 d., su galimybe jį pratęsti. 
2. Įpareigoju, įrengus aptvarą (voljerą), jo valdytojams ar naudotojams teisės aktų nustatyta tvarka įrengti informacinius ženklus dėl apriboto fizinių asmenų lankymosi miško žemėje. 
3. Nurodau Pasvalio rajono savivaldybės administracijos Bendrajam skyriui šį įsakymą paskelbti Teisės aktų registre ir Pasvalio rajono savivaldybės interneto svetainėje www.pasvalys.lt.
4. Pavedu Pasvalio rajono savivaldybės administracijos Strateginio planavimo ir investicijų skyriaus vyriausiajai specialistei Apolonijai Lindienei šio įsakymo vykdymo kontrolę. 
Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktoriaus pavaduotojas, 
pavaduojantis Administracijos direktorių 		         Paulius Petkevičius

